'El cel i les formes del vent' arriba este dissabte al Centre Cultural Mario Monreal
05 de maig 2022

![](/media/gumpzlq0/c_cel.jpg?width=850&height=566.9886363636364)

El departament de Cultura de l’Ajuntament de Sagunt ha programat per a este dissabte, 7 de maig, un concert de cançó valenciana.  _El cel i les formes del vent_ és un clar homenatge a les qualitats humanes, a la natura i a l’amor. En definitiva, una mirada introspectiva a l’interior de les persones.

Després de més de vint-i-cinc anys de camí com a cantautora, Eva Gómez deixa de manifest una passió comunicativa clarament poètica. Basant-se en la guitarra i el bouzouki, el violí i la viola de roda, convida a reconéixer eixos moments efímers que ens poden canviar la vida. Un compromís amb el present carregat d’esperança per al futur. Un cant a l’evidència i a tot allò que condiciona la nostra manera de viure.

_El cel i les formes del vent_ és una autoproducció d’Eva Gómez i Laura Miñarro; i va ser nominat a millor disc de cançó d’autor pels Premis Carles Santos de la Música Valenciana 2020.

L’espectacle tindrà lloc en el Centre Cultural Mario Monreal a les 20 hores, amb una duració de 90 minuts. Les entrades, que tenen un preu de 6 euros, es poden adquirir en [servientradas.com](https://www.servientradas.com/espectaculo/AYUNTAMIENTO_DE_SAGUNTO/3/el-vent-i-les-formes-del-vent.html).

*   [](http://www.facebook.com/sharer.php?u=https://aytosagunto.es/va/actualitat/el-cel-i-les-formes-del-vent-arriba-este-dissabte-al-centre-cultural-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/el-cel-i-les-formes-del-vent-arriba-este-dissabte-al-centre-cultural-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-cel-i-les-formes-del-vent-arriba-este-dissabte-al-centre-cultural-mario-monreal/ "Linked In")
*   [](mailto:?body=https://aytosagunto.es/va/actualitat/el-cel-i-les-formes-del-vent-arriba-este-dissabte-al-centre-cultural-mario-monreal/)